b'\n_START_ARTICLE_\nFranc Solina\n_START_SECTION_\n\xc5\xbdivljenjepis\n_START_PARAGRAPH_\nPo maturi leta 1974 na Gimnaziji Be\xc5\xbeigrad se je Solina vpisal na Fakulteto za elektrotehniko Univerze v Ljubljani, kjer je leta 1979 diplomiral in leta 1982 \xc5\xa1e magistriral iz elektrotehnike._NEWLINE_Solina je leta 1987 doktoriral iz ra\xc4\x8dunalni\xc5\xa1tva na Univerzi Pensilvanije v Filadelfiji pod mentorstvom prof. dr. Ruzene Bajcsy  . _NEWLINE_Leta 1988 je za\xc4\x8del predavati ra\xc4\x8dunalni\xc5\xa1tvo na Univerzi v Ljubljani,_NEWLINE_od leta 1998 kot redni profesor na Fakulteti za ra\xc4\x8dunalni\xc5\xa1tvo in informatiko . _NEWLINE_Predava tudi na podiplomski \xc5\xa1tudijski smeri Video in novi mediji na Akademiji za likovno umetnost in oblikovanje Univerze v Ljubljani ._NEWLINE_Med leti 1996 in 1999 je bil prvi prodekan za raziskovalno delo na novo oblikovani Fakulteti za ra\xc4\x8dunalni\xc5\xa1tvo in informatiko, _NEWLINE_med leti 2006 in 2010 pa njen dekan ._NEWLINE_Solina je leta 1991 ustanovil Laboratorij za ra\xc4\x8dunalni\xc5\xa1ki vid   ,_NEWLINE_kjer raziskujejo na podro\xc4\x8dju ra\xc4\x8dunalni\xc5\xa1kega vida, ve\xc4\x8dpredstavnosti in interakcije med \xc4\x8dlovekom in ra\xc4\x8dunalnikom._NEWLINE_Vodi tudi programsko skupino Ra\xc4\x8dunalni\xc5\xa1ki vid ._NEWLINE_Solina je objavil ve\xc4\x8d kot 200 znanstvenih prispevkov ._NEWLINE_Deluje tudi na podro\xc4\x8dju novih medijev, kjer svoje znanje ra\xc4\x8dunalni\xc5\xa1tva uporablja v umetni\xc5\xa1kem kontekstu._NEWLINE_Leta 2017 je bil sprejet v Dru\xc5\xa1tvo likovnih umetnikov Ljubljana._NEWLINE_Za rednega \xc4\x8dlana Evropske akademije znanosti in umetnosti (Academia Scientiarum et Artium Europaea) v Salzburgu je bil izvoljen 2018.'